"Kahjuks gripilaine röövis meilt Riia skulptori Kristaps Gulbise," ütles valminud jääskulptuure avades Üllar Kallau, kes oli sunnitud sellpärast ise lätlast asendama. Üllar Kallu "Avatud puu" valmistamise mõte kujunes  sellest, et Pärnus on puude temaatika mitmel põhjusel tekitanud elavat arutlusainet ja muutunud väga inimkeskseks. Nüüd soovitas ta inimestel astuda jääst valminud puu sisemusse ja mõtiskleda puu enda seisukohast. Üllar Kallau süütas skulptuuri sisemuses tulenööri. Jääseina ja tule vahele jäi veel parasjagu sedavõrd ruumi, et ka kogukamat kasvu inimesed mahtusid "puu sisemusse" end soojendama.